แม่ผมอายุ62 มีเส้นเลือดฝอยแตกในสมอง มารพ.รักษาโดยการให้ยา 2สัปดาห์ดีขึ้น คุยได้ กินข้าวได้ หลังจากนั้นไม่กี่วันซึมลง มีน้ำคลั่งในโพรงสมอง ผ่าตัดระบายน้ำออก แล้วผ่าตัดใส่สายVP shuntพร้อมเจาะคอ อาการดีขึ้น อย่างเห็นได้ชัด เริ่มทำกายภาพแล้วกลับบ้านได้ พอกลับบ้านได้ประมานหนึ่งสัปดาห์แม่ก็ซึมลง ผมก้อชะล่าใจรอจะให้ถึงนัด ตัดสินใจไปก่อนนัดแต่ก้อกินเวลา8วันนับตั้งแต่แม่ซึมลง เปลี่ยนสายshuntให้เพราะตัน อาการก็ดีขึ้น กลับบ้านได้ประมาน10วันก้อซึมลงอีก พามารพ.ก่อนศัลกรรมประสาทนัด พยาบาลนำส่งห้องฉุกเฉิน เวรERทำCT scan และส่งมาวอร์ดอายุรกรรมแทน คำถามคือสมองแม่ผมฝ่อหรือเสียหายไปแล้วรึป่าว แม่เลยไม่ตื่นเหมือนตอนใส่สายshuntครั้งแรก
สวัสดีค่ะงานภาวะเลือดออกในสมอง จัดอยู่ในโรคหลอดเลือดสมองชนิดหนึ่ง เป็นภาวะที่หลอดเลือดในสมองหรือหลอดเลือดระหว่างกระดูกและสมองแตกออก ทำให้เลือดไปสะสมและกดอัดเนื้อเยื่อสมอง ถือเป็นภาวะที่อันตรายและร้ายแรงถึงขั้นเสียชีวิตได้ ผู้ที่มีภาวะนี้จะต้องได้รับการรักษาอย่างเร่งด่วนการรักษาที่นำมาใช้กับภาวะเลือดออกในสมองขึ้นอยู่กับตำแหน่งที่มีเลือดออก สาเหตุ และปริมาณของเลือดที่ออกมา ผู้ป่วยที่มีเลือดออกจุดเล็ก ๆ และไม่มีอาการใด ๆ อาจไม่จำเป็นต้องได้รับการผ่าตัด อย่างไรก็ตาม เป็นไปได้ที่อาการของผู้ป่วยจะแย่ลงเมื่อเวลาผ่านไป แพทย์อาจให้ยาลดอาการสมองบวม เพื่อช่วยลดความเสียหายของสมองจากภาวะเลือดออก โดยหลังการผ่าตัดนั้น จะฟื้นตัวได้ดีมากน้อยแค่ไหน ขึ้นกับตำแหน่งที่เสียหายไปในตอนแรก และความรุนแรง เช่นเลือดออกมากหรือไม่จากที่กล่าวมา ที่มีการใส่สายระบายน้ำด้วยแสดงว่าอาจจะมีภาวะน้ำในสมองมากเกิน ซึ่งการใส่สายระบายก็จะช่วยบรรเทาอาการเรื่องน้ำในสมอง การที่แพทย์มีการส่งต่อไปพบอายุรแพทย์ด้วยก็อาจจะให้ช่วยกันร่วมประเมินและดูแลผู้ป่วย เพราะอย่างไรก็ตามถ้ามีสายระบายหรือสาย shunt ดังกล่าวมา ก็จะยังต้องกลับไปพบศัลยแพทย์ คือขณะนี้อาจจะมีปัญหาใดๆที่อายุรแพทย์ต้องเข้ามาช่วยดูแลแนะนำการสอบถามกับแพทย์ที่ดูแลโดยตรงอีกครั้งว่าขณะนี้ปัญหาหลักคืออะไร การพบแพทย์อายุรกรรมด้วยเหตุผลใด และกลับไปติดตามการรักษาต่อเนื่องค่ะ